Diari Oficial de la Generalitat Valenciana


Sumari del DOGV 2152, del 25-11-1993 (1993/829875)

RESOLUCIÓ d'1 d'octubre de 1993, del Conseller d'Obres Públiques, Urbanisme i Transports, que declara d'interès comunitari la instal.lació d'una àrea de serveis, promoguda pel Sr. Alfredo García en representació de Servicios Caminos de Castilla, SL, en el terme municipal de Crevillente (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2152

Data del DOGV
:   25-11-1993

Secció del DOGV
:   ALTRES DISPOSICIONS

Número del document
:   1993/829875


Data del document
:   01-10-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 d'octubre de 1993, del Conseller d'Obres Públiques, Urbanisme i Transports, que declara d'interès comunitari la instal.lació d'una àrea de serveis promoguda pel Sr. Alfredo García en representació de Servicios Caminos de Castilla, SL, en el terme municipal de Crevillente (Alacant).  
Vist l'expedient tramitat a instància del senyor Alfredo García, en representació de la mercantil Servicio Caminos de Castilla, SL, relatiu a la instal·lació d'una àrea de serveis, d'un edifici d'administració, una zona de tallers i de rentada d'automòbils i camions, un hotel i un restaurant, en so)l classificat de no urbanitzable, del terme municipal de Crevillente, amb aquests  
Antecedents de fet  
Primer  
Amb data 21 d'octubre de 1992, l'Ajuntament de Crevillente va trametre la documentació presentada per la mercantil Servicio Caminos de Castilla, SL, en què demanava la iniciació del procediment previst en els articles 16 i 19 de la Llei 4/1992, de 5 de juny, de la Generalitat Valenciana, sobre Sòl No Urbanitzable, Per a la instal·lació d'una àrea de serveis situada al costat de la carretera AP-3054.  
Amb aquesta finalitat, la Comissió de Govern Municipal, en la sessió del 28 de setembre de 1992, va acordar emetre un informe favorable sobre l'actuació pretesa.  
Posteriorment, amb data 25 de novembre de 1992 i 31 de març de 1993, la promotora de l'expedient presenta documentació complementària a la tramesa inicialment per l'ajuntament, la qual s'havia demanat mitjançant oficis el 29 d'octubre i el 3 de novembre de 1992 i el 3 de març de 1993.  
Segon  
La documentació presentada està integrada per un projecte d'àrea de servei, memòria, plànols de situació i de l'ordenació proposada, justificació de la propietat dels terrenys i anàlisi d'impacte ambiental i paisatgístic.  
Tercer  
La finalitat d'aquest expedient és obtenir la declaració  
d'interès comunitari per a poder fer la instal·lació d'una àrea de serveis, situada en uns terrenys de 26.867 m2, segons les escriptures aportades, classificats de sòl no urbanitzable agrícola de règim comú pel Pla General d'Ordenació Urbana vigent en el municipi, i que té estació de subministrament de carburant, edifici d'administració, zona de tallers i de rentada d'automòbils i camions, hotel i restaurant.  
Quart  
La Comissió Informativa d'Urbanisme, en la sessió de 13 de febrer de 1993, va acordar admetre a tràmit la iniciativa presentada, i va procedir a l'obertura de sengles períodes d'informació pública pel termini d'un mes i d'audiència als propietaris dels terrenys que hi confronten.  
Amb aquesta finalitat es va publicar l'anunci corresponent al Diari Oficial de la Generalitat Valenciana número 2.030, del dia 25 de maig de 1993.  
Durant aquests períodes no s'hi va presentar cap al·legació.  
Cinquè  
En el curs de la tramitació del procediment s'han emès aquests informes sectorials:  
1) Autorització de la Diputació Provincial d'Alacant, per a la construcció d'accessos i d'àrea de servei per a venda de gasolina i gasoli d'automoció en la via provincial AP-3054, de la qual és titular, de data 22 de juliol de 1992.  
2) Informe de la Unitat de Carreteres del Ministeri d'Obres Públiques i Transports, de dat ' a 3 de maig de 1992, en el qual s'indica que l'organisme competent en l'esmentada carretera és la Diputació Provincial.  
3) Informe del serveis territorials de la Conselleria de Medi Ambient de data 11 de maig de 1993, en què es comuniquen determinades deficiències, que són esmenades posteriorment per la promotora de l'expedient el 23 de juny del mateix any.  
En conseqüència, l'esmentat organisme emet un segon informe, amb data 11 d'agost de 1993, del qual es dedueix un caràcter favorable, si bé s'hi indica que:  
La solució aportada per a la depuració de les aigües residuals sembla adequada si bé l'abocament final al barranc del Bosc s'haurà de fer amb l'autorització prèvia de la Confederació Hidrogràfica del Xúquer.  
La solució aportada per a l'eliminació de residus sòlids sembla adequada, si bé la recollida i el transport d'aquests s'haurà de fer en recipients adequats que no generen pèrdues o abocaments dels residus des de la recollida fins a la destinació final.  
Sisè  
Es consignen en l'expedient informes del ple de l'ajuntament dels dies 25 de febrer i 27 de juliol de 1993, complementaris a l'emès per la Comissió de Govern municipal el 28 de setembre de 1992, en què es ponderen les circumstàncies assenyalades en l'article 16, apartats 2, 3 i 4 de la Llei 4/1992, del Sòl No Urbanitzable.  
Fonaments de dret  
1. La instal·lació pretesa s'ha de resoldre en els termes previstos en els articles 16 i 19 de la Llei 4/1992, de 5 de juny, de la Generalitat Valenciana, per remissió de l'article 14 de l'esmentat text legal, perquè es tracta d'una àrea de servei no prevista expressament pel planejament o en l'ordenació de la via, la qual cosa requereix la declaració prèvia del seu interès comunitari que atribuesca i definesca el seu ús i l'aprofitament corresponent.  
II. Respecte del procediment, s'han complert els tràmits i els requisits legalment establerts, i s'adequa tot a les prescripcions contingudes en l'article 18.3 de la Llei 4/1992, per remissió de l'article 18.3 del text legal esmentat.  
III. La documentació presentada es considera completa, i les seues determinacions s'ajusten al que estableix l'article 19. 1, apartats (a), (b) i (c) de la Llei 4/1992.  
IV. La totalitat dels organismes amb competències sectorials que es puguen veure afectats per l'actuació han emès informes que, a grans trets, són favorables. Tanmateix, s'hauran de complir també les observacions contingudes en l'informe dels serveis territorials de la Conselleria de Medi Ambient.  
V. Quant al fons, la proposta efectuada compleix la totalitat de requisits exigits en l'article 16, apartats 2, 3 i 4 de la Llei 4/1992, d'aquesta manera:  
a) Tot i que l'actuació pretesa està en la carretera provincial AP-3054, per la seua proximitat a l'autovia Alacant-Murcia representa un servei als usuaris d'aquesta, que abans mancava d'aquesta mena d'instal·lacions.  
b) La instal·lació que es proposa no produirà cap incidència desfavorable en la reordenació territorial del municipi, ni en la destinació i el caràcter general del sòl no urbanitzable comú de l'entorn.  
c) Queda prou resolta, a càrrec de l'actuació, la totalitat dels serveis requerits per la instal·lació, sense que s'haja de produir una sobrecàrrega en les infrastructures i serveis generals del municipi.  
d) L'actuació proposada comporta una activitat econòmica en el municipi de rellevància especial, perquè està prevista la creació de 50 llocs de treball, a més de certa ocupació indirecta.  
e) Es proposa, tenint en compte les característiques de la instal·lació que cal desenvolupar, així com les inversions que cal fer, un termini de vigència de l'activitat de 30 anys, semblant al que negocien les empreses nacionals i multinacionals del petroli que subministren els seus productes a les estacions i a les àrees de servei amb els propietaris de les instal·lacions.  
f) Quant al cànon d'aprofitament urbanístic, la proposta es fixa en 600.000 pessetes per any,. amb clàusula d'actualització anual en el supòsit que l'empresa sol·licite i obtinga el pagament fraccionat d'aquest per anualitats anticipades, sempre que en els informes es justifique la xifra proposada.  
VI. L'execució d'aquesta actuació requerirà, sempre amb caràcter previ al començament, la formalització en favor del municipi de l'ingrés corresponent al cànon de l'aprofitament urbanístic en la forma legalment establerta i a l'obtenció de la llicència necessària sobre la base dels projectes tècnics que es presentaran quan corresponga.  
Igualment la totalitat dels compromisos assumits pel sol·licitant de l'ús o aprofitament al llarg del procediment per a la seua definició i atribució; els de vinculació dels terrenys a les construccions i instal·lacions que cal fer; el pagament del cànon i la cessió en l'ús i aprofitament, i la demolició de les construccions o desmantellament de les instal·lacions amb reposició de les coses al seu estat inicial sense dret a cap indemnització. S'hauran de consignar en escriptura pública i inscriure's en el Registre de la Propietat en els termes disposats per la disposició addicional desena, apartat primer, 8, de la Llei 8/1990, de 25 de juliol,. sobre Reforma del Règim Urbanístic i Valoració del Sòl.  
VII. El Conseller d'Obres Públiques, Urbanisme i Transports, és l'autoritat competent per adoptar aquesta declaració d'interès comunitari, d'acord amb el que estableix l'article 18.3 de la Llei de la Generalitat Valenciana 411992, per remissió de l'article 19.3 del text legal esmentat.  
Vistos els preceptes legals esmentats i la resta de legislació aplicable, resolc:  
Primer  
Declarar l'interès comunitari per a realitzar la instal·lació d'una àrea de serveis, promoguda pel senyor Alfredo García, en representació de Servicios Caminos de Castilla, SL, situada en el sòl no urbanitzable agrícola de règim comú del Pla General d'Ordenació Urbana dé Crevillente, com a actuació a desenvolupar en els termes previstos en els articles 16 i 19 de la Llei de la Generalitat Valenciana 411992, de 5 de juny, sobre sól no urbanitzable, si bé caldrà tenir en compte, a més, durant la posterior explotació de l'actuació les condicions assenyalades en l'informe dels serveis territorials d'Alacant de la Conselleria de Medi Ambient, de data 11 d'agost de 1993.  
Segon  
Així mateix, caldrà que es formalitze a favor del municipi, amb caràcter previ al començament de la seua execució, el pagament del corresponent cànon d'aprofitament urbanístic establert. També caldrà obtenir les llicències municipals escaients per a l'execució de l'actuació i inscriure la totalitat dels compromisos assumits pel sol·licitant així com els establerts legalment en el Registre de la Propietat.  
Contra aquesta resolució, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació.  
Per a la interposició del recurs esmentat, serà requisit imprescindible que prèviament el recurrent ho comunique a aquest òrgan. Tot això d'acord amb el que preveuen els articles 57, punt 2, apartat f) i el 58 de la Llei reguladora de la Jurisdicció Contenciosa Administrativa, de 27 de desembre de 1956, i també l'article 110, punt 3, de la Llei 30/1993, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici de la interposició de qualsevol altre recurs que es considere oportú.  
València, 1 d'octubre de 1993.- El Conseller d'Obres Públiques, Urbanisme i Transports: Eugenio L. Burriel de Orueta.